מולקה

מולקה (בקוריאנית: 몰카) הוא המונח הקוריאני למצלמות נסתרות או מצלמות ריגול מיניאטוריות המותקנות בחשאי ובאופן לא חוקי, לרוב על מנת ללכוד תמונות וסרטונים מציצניים.
מולקה הוא קיצור של המילה מולא-קמרה (בקוריאנית: 몰래카메라) שפירושה מצלמה נסתרת. מקורו של המונח הוא משמה של תוכנית מתיחות טלוויזיונית קוריאנית ששודרה ממרץ 1991 ועד נובמבר 1992.
זה הפך את המונח לציון מתיחה ומצלמת ריגול בו זמנית.

בדרום קוריאה, מצלמות הריגול התרבו בשנות ה-2010 והן מותקנות לרוב בחורים קטנים או סדקים בקירות במקומות כמו שירותים ציבוריים ואכסניות.
התמונות והסרטונים המציצניים מועלים לאינטרנט ונמכרים בפלטפורמות השונות, כולל רשתות החברתיות וזאת ללא ידיעת או הסכמת המצולמים בהם.

ביוני 2021, ארגון משמר זכויות האדם (HRW) כינה את דרום קוריאה כמדינה מספר אחת בעולם בשימוש במצלמות ריגול למטרת פשעי מין דיגיטליים.

קישורים חיצוניים
 מציצים בדרום קוריאה: מצלמות נסתרות בעשרות בתי מלון
 שערוריית הפורנו בדרום קוריאה: זוגות צולמו בבתי מלון באמצעות מצלמות נסתרות
 אלפי נשים מצולמות בסתר בדרום קוריאה ותמונותיהן מופצות ברשת. אחת מהן התאבדה

עבירות מין
קוריאה: תרבות